Várdomb község Képviselő-testülete
Szám: V/147-2/2013. 



J E G Y Z Ő K Ö N Y V

Készült: Várdomb községi Önkormányzat Képviselő-testületének 2013. február 13-án Várdombon a községházán megtartott  Képviselő-testületi ülésen. 
Az ülés kezdete: 17.00 óra.
Jelen vannak:  Simon Csaba polgármester
 Boros Tiborné, Kovács Ferenc, Vári József képviselő-testületi tagok.

Tanácskozási joggal megjelentek: Nagyné Pohlon Mónika  aljegyző, Szőtsné Fehér Györgyi intézményvezető, Iván Attiláné gazdálkodási főmunkatárs. 
Simon Csaba polgármester üdvözli a megjelenteket, megállapítja, hogy az 5 fő képviselő-testületi tagból 4 fő jelen van, így az ülés határozatképes, azt megnyitja. 
A polgármester ismertette a megjelentekkel, hogy a testületi ülés napirendi pontjai
a meghívóban kiküldöttek szerint kívánja tárgyalni. Más javaslat nem hangzott el, a képviselők jóváhagyólag tudomásul vették, egyhangúan elfogadták a napirendi pontok meghívó szerinti tárgyalását. 
N a p i r e n d i  p o n t o k

1./  Tájékoztató a két ülés között eltelt időszakban történt fontosabb eseményekről, és a tett    
       intézkedésekről. 
        Előadó: Simon Csaba polgármester

2./   Őcsényi Közös Önkormányzati Hivatal 2013. évi költségvetésének megtárgyalása
Előadó: Simon Csaba polgármester

3./  Várdomb Község Önkormányzatának és intézményének 2013. évi költségvetés 
       tárgyalása.

Előadó: Simon Csaba polgármester

4./   Szekszárd és Térsége Többcélú Kistérségi Társulásból történő kiválás megtárgyalása. 


Előadó: Simon Csaba polgármester

5./  Bejelentések, kérdések.

1./  Tájékoztató a két ülés között eltelt időszakban történt fontosabb eseményekről, és a tett    
       intézkedésekről. 
        Előadó: Simon Csaba polgármester

Simon Csaba polgármester tájékoztatta a képviselőket:

Az Őcsény-Decs szennyvíztisztító-telep és a rácsatlakozó települések üzemelésével kapcsolatban felmerült szagtalanítási problémával kerestek meg. Várdombra nem jellemző a szennyvízhálózat kellemetlen szagok észlelése, még senkitől sem kaptam visszajelzést. A megkeresés szerint az újbereki bekötőút mellett lenne lehetőség ennek kialakítására. A témával kapcsolatosan további információk beszerzése folyamatban van. 
A közfoglalkoztatással kapcsolatban a mai napon kaptunk tájékoztatót, előzetes tájékoztatás szerint az előző évhez képest kevesebb keretből kell gazdálkodnunk. 

Kérdés, hozzászólás nem hangzott el.

Simon Csaba polgármester javaslatára a képviselők 4 igen szavazattal ellenszavazat és tartózkodás nélkül az alábbi határozatot hozták: 





6/2013.(II.13.) számú határozat






Várdomb község Önkormányzatának Képviselő-testülete a 

a polgármester tájékoztatóját a két ülés között történt eseményekről, a tett intézkedésekről elfogadja és tudomásul vette. 

2./   Őcsényi Közös Önkormányzati Hivatal 2013. évi költségvetésének megtárgyalása

Előadó: Simon Csaba polgármester

A költségvetések megvitatása előtt a képviselőket Iván Attiláné gazdálkodási főmunkatárs tájékoztatja a költségvetési értekezleten hallottakról: 

I. Az általános működési feladatok támogatására megállapított támogatások „ lazán kötött felhasználású” támogatások.

 Ilyen támogatások :


1. Az önkormányzati hivatal (közös önkormányzati hivatal) működési támogatása;


2. Település üzemeltetési támogatások;



a.) zöldterület gazdálkodás



b.) közterület gazdálkodás



c.) közutak fenntartása



d.) köztemetők fenntartása.

A „lazán kötött felhasználás” alatt azt kell érteni, hogy, ha nem használjuk fel arra a feladatra amire megállapították, akkor a fent megjelölt feladatokon belül átcsoportosíthatók, de ha nem ezekre a feladatokra kerül felhasználásra visszafizetési kötelezettség keletkezik. 

II. Az óvodai feladatokra nyújtott támogatások kötött felhasználású támogatások. Nem került lefinanszírozásra a
– nemzetiségi óvodai ellátás és a

- gazdálkodási feladatok ellátásának kiadásai. 

Azt a tájékoztatást kaptuk, hogy elképzelhetőnek tartják, hogy a II. félévben kiegészítő támogatást biztosítanak ezen feladatok ellátására. 
Elismerték továbbá, hogy az étkezés nem került teljes mértékben lefinanszírozásra, úgy gondolják, hogy ebben az évben nem tudnak rá keretet biztosítani, de jövőre vonatkozólag tervezik a lefinanszírozást. 

A költségvetés megtervezésénél csak akkor lehet felhalmozási kiadást tervezni, ha van felhalmozási bevétele az önkormányzatnak. 

Az KIK-nek a januári teljesítésű számlákat jogosan nem fizettük ki.

Vári József képviselő: A közös önkormányzati hivatal Várdomb és Pörbölyt érintő költségvetéséből kitűnik, hogy az állami támogatások nem fedik le a hivatal kiadásait. A két településnek 3.850e forinttal kell hozzájárulni a közös hivatal működéséhez. Arányaiban tekintve 40-60% arányban. 
Iván Attiláné gazdálkodási főmunkatárs: A lakosságszám szerinti arány: 31,57% Pörböly és 68,43% Várdomb. Ezen arányszámok tekintetében Pörbölynek 1.216 e forinttal Várdombnak 2.637e forinttal kell hozzájárulnia a jelenlegi állapotban a közös hivatal költségvetésében. 
Vári József képviselő: Miért nem maradt meg a körjegyzőségnél alkalmazott 60-40%-os arányszám az elszámolásnál. 

Iván Attiláné: A közös hivatal megalakulásakor kötött megállapodás is lakosságszám arányosan került megkötésre. A körjegyzőség működésekor Pörbölyön elláttak olyan feladatot 0.5 állásban ami jelen pillanatban nem a közös hivatal feladata. Ezért nem a 60-40%-os arányszámot alkalmazzuk. 

Simon Csaba polgármester további tárgyalásokat javasol. 

Nagyné Pohlon Mónika aljegyző: Amennyiben a közös hivatal költségvetése elfogadásra kerül, előirányzat módosításként lehet a költségvetésben elfogadott számokon módosítani. 
Simon Csaba polgármester javaslatára a képviselők 4 igen szavazattal ellenszavazat és tartózkodás nélkül az alábbi határozatot hozták:

7/2013.(II.13.) számú határozat

Várdomb község Önkormányzatának Képviselő-testülete az Őcsényi Közös Önkormányzati Hivatal 2013. évi költségvetését tudomásul veszi, a Várdomb Község Önkormányzat 2013. évi költségvetésének elfogadásáig az állami támogatás mértékéig 15.196. e. forintig gazdálkodhat a Várdombi Kirendeltség várdombi arányos részében. 
Határidő: folyamatos

Felelős: Nagyné Pohlon Mónika aljegyző

3./  Várdomb Község Önkormányzatának és intézményének 2013. évi költségvetés 
       tárgyalása.

Előadó: Simon Csaba polgármester

A képviselők a napirendhez kapcsolódó előterjesztést kézhez kapták. 

Vári József  képviselő:  A pénzügyi bizottság  Várdomb Község Önkormányzatának a 2013. évi költségvetését megtárgyalta, a költségvetés elfogadását nem javasolja. A község és intézményének költségvetését az elfogadásáig további egyeztetéseket, módosításokat lát szükségesnek. 

Boros Tiborné képviselő: Az óvoda és bölcsőde költségvetésével kapcsolatosan sok olyan tételt látok ami nem arányosan került csökkentésre az iskola kiválásával. 

Iván Attiláné: Nincs még megállapodás a Klebelsberg Intézményfenntartó Központtal nem tudunk még mindig pontos arányszámokkal számolni a közüzemi számlák vonatkozásában.
Simon Csaba polgármester: Az előző években sokkal rosszabb körülmények között gazdálkodtunk, nem látok olyan nagy problémát a költségvetésünkben. Az óvoda és bölcsőde költségvetését javasolja a pénzügyeseknek további egyeztetés céljából átvizsgálni.
Simon Csaba polgármester javaslatára a képviselők 4 igen szavazattal ellenszavazat és tartózkodás nélkül az alábbi határozatot hozták: 
8/2013.(II.13.) számú határozat
Várdomb község Önkormányzatának Képviselő-testülete
Várdomb Község Önkormányzatának és az intézményének 2013. évi költségvetés elfogadást elnapolja további egyeztetéseket lefolytatásáig. 

4./   Szekszárd és Térsége Többcélú Kistérségi Társulásból történő kiválás megtárgyalása. 


Előadó: Simon Csaba polgármester

Simon Csaba polgármester: A Szekszárd és Térsége Többcélú Kistérségi Társulás 2013. február 5-én megtartott ülésén határozott arról, hogy a Társulásból kilépni szándékozó önkormányzatok részére lehetővé teszi a kiválást 2013. március 1-jével. 

Azok a települések, akik február 28-ig nem jelzik kilépési szándékukat, legközelebb csak 2014-ben léphetnek ki. A Társulás működési feltételei és feladatai is megváltoztak, erről már képviselő-testületi üléseken szó esett, fontosnak tartom a Társulásnál történő maradásunkat a továbbiakban is. 

Kérdés, hozzászólás a témával kapcsolatban nem hangzott el. 

Simon Csaba polgármester javaslatára a képviselők 4 igen szavazattal, ellenszavazat és tartózkodás nélkül az alábbi határozatot hozták: 
9/2013.(II.13.) számú határozat

Várdomb Község Önkormányzat Képviselő-testülete úgy határozott, hogy a továbbiakban is tagja marad a Szekszárd és Térsége Többcélú Kistérségi Társulásnak, tagságát 2013. február 28. napjával nem kívánja megszüntetni. 

Határidő: 2013. február 28.

Felelős: 
Simon Csaba polgármester



Nagyné Pohlon Mónika aljegyző a határozat
                 megküldéséért. 

5./  Bejelentések, kérdések.

Bejelentés, kérdés nem hangzott el. 
Több kérdés, hozzászólás nem hangzott el, a   polgármester a képviselő-testületi ülést 18.00 órakor bezárta. 







Kmf.

Simon Csaba 



Nagyné Pohlon Mónika 

                        polgármester                                                  aljegyző

